Aarhuus Stifts-Tidende, 1843-05-19
Den af den kgl. Landsover- samt Hof- og Stadsret den 1ste de afsagte Dom i den af Hr. Etatsraad Schrader i Haderslev mod Redacteuren af Fædrelandet anlagte Sag, som derved blev afviist, er ingen endelig Dom, men var en Følge af at Citantens Sagfører havde udtaget Stævning førend samtlige Sagens Documenter vare komne ham tilhænde. Da han, efter at have modtaget disse, fandt det fornødent at correspondere med sin Committeent og paa Grund deraf forlangte Anstand, skete – mod Forventning - derimod Protest fra den for Fædrelandet mødte Sagfører, og Retten afviste Sagen paa Grund af, at den ikke ved dens Jncamination var deduceret. Sagens Realitet er saaledes hidtil ikke forhandlet og langt mindre nogen endelig Dom afsagt. Sagen er derimed paany incamineret og deduceret den 15de ds. (Brig. Td.)- Den senere Tid, saa fattig paa Begivenheder i det offentlige Liv, har paa Æsthetikens Gebeet udfoldet en ualmindelig Rigdom. Gehaltfulde Værker, som: "Enten Eller, Poul Møllers og Schack Staffeldt opera posthuma, have kort efter hverandre indtaget den dem tilkommende udmærkede Plads i vor Literatur. – Atter i disse Dage er hos Boghandler Philipsen udkommet et i mange Henseender interessant Skrift, som i Læseverdenen vækker megen Opmærksomhed: En Vandring i Syden, Erindringer ved Emanuel St. Hermidad. Denne Bog udmærket sig især ved livlige, maleriske Naturskildringer og fortræffelig Charakteertegning; tre indflættede Episoder i sagnmæssig Form: "Brødrene", "Pilatus" og "St. Gotthard" tiltrække uimodstaaeligt ved deres Skildringers Sandhed og Dybde, uden at svække Totalindtrykket. Forfatteren har som det hedder i Fortalen – villet give en Anskuelse af det Eviges Formation i en sig kun svagt bevidst, men fyldig og afsluttet Periode af det menneskelige Liv." Slutningen, ligesaa piquant som almindelig, efterlader hos Læseren Ønsket om, snart at maatte fornye de her stiftede Bekjendtskaber. (Md.)- J en Anmeldelse af sidstnævnte Skrift hedder det bl. A. i "Dagen": "Forfatteren viser sig ikke alene som Kunstner i at male schweizerske Egne, men han er ogsaa en dyb Kiender af det menneskelige Hjerte og lader Læseren kaste mangt et Blik i sine Medmenneskers Bryst. Fortællingens Hovedperson, Romana, et skjønt forkjælet Barn, men en stærk og bestemt Sjæl, er skildret med en Varme og Sandhed, der ikke kan Andet, end opvække den største Jnteresse for hende. Vi anbefale vore Læsere dette Arbeide som et af de bedste æsthetiske Producter, vor Litteratur i de senere Aar er forøget med. - Den af et betydeligt Antal Studenter i Lund og Kjøbenhavn i Pindsen paatænkte Lystfart til Stockholm og Upsalg tegner nu virkelig til at komme i Stand, idet Bestyrelsen for det aalborgske Dampskib Jris", under betingelse af Actionairernes Samtykke, har erklæret sig villig til at lade dette fortrinlige Dampskib gjøre Touren, og da denne netop falder paa en Tid, da alligevel en Forandring i Jris's Router skal finde Sted, og upaatvivlelig vil være en høist fordeelagtig Entreprise, saa vil det forventede Samtykke vel neppe blive nægtet. (Fædrel.)- Det Frederiksborgske Stutteri har overladt det bornholmske Selskab for Hesteavlens Fremme en særdeles smuk Halvblodshingst (efter Rubini), der skal opstaldes hos Lieutn. Holm paa Simlegaard. (Dan.)– Ernst giver sin sidste Concert imorgen Aften. Døhler bliver her endnu i nogle Dage. Paa det kgl. Theater opføres i Aften Scener af "Jødinden paa Tydsk, hvori M. Rung udfører Jødindens og Hr. Breiting Eleasars Rolle.